
	VIRKSOMHEDSBESKRIVELSE 

	
	Syddjurs Kommune ligger i hjertet af Djursland og har ca. 44.000 indbyggere fordelt på både købstæder, landsbyer og landdistrikter. Kommunen er kendetegnet ved stærke lokalsamfund, rige natur- og kulturoplevelser og en aktiv erhvervs- og foreningskultur. Syddjurs arbejder målrettet med bæredygtig udvikling, borgerinddragelse og samskabelse, og kommunen er optaget af, hvordan kultur og byudvikling kan skabe attraktive rammer for både nuværende og kommende borgere.



	UDFORDRING 

	I Hornslet er der fokus på udviklingen af Kulturgrunden og opførelsen af et nyt kulturhus som blandt andet skal rumme biograf, kunstskole og bibliotek. Bibliotekets nuværende lokaler, i det historiske Tinghus, efterlades derfor uden funktion. Så hvad skal bygningen bruges til, når biblioteket flytter ud? Tinghuset har en meget høj arkitektonisk kvalitet og er derfor fredet. Udfordringen er derfor at finde en ny funktion som der på én gang er brug for og som samtidig kan realiseres indenfor fredningens stramme rammer. 

Den anden udfordring handler om hvordan man får mere liv i bymidten. Hornslet oplever massiv tilvækst af især unge børnefamilier og står til at blive den største by i kommunen. Men på trods af de mange tilflyttere opleves bymidten ikke så levende, som man kunne forvente. Hvorfor forholdet det sig sådan og hvad skulle der til, for at flere ville opholde sig i bymidten? Hvilke konkrete indsatser kunne man sætte i værk og hvor specifikt skulle de finde sted? Kulturhuset kommer helt sikker at bidrage til en stor forandring af området omkring bygningen, men hvad med resten af byen? 

Syddjurs Kommune ønsker forslag til hvordan kan Hornslets bymidte – med særligt fokus på Tinghuset og bymidtes byrum– udvikles?

I løsningen skal følgende spørgsmål inddrages:

· Hvordan borgere og lokale aktører kan inddrages i udviklingen af kultur og byrum.
· Hvordan unge kan tiltrækkes og fastholdes i bymidten.
· Hvordan kulturinstitutioner kan skabe bæredygtige fællesskaber og nyt byliv.

I løsninger kan der tages udgangspunkt det rige materialegrundlag, bl.a. en antropologisk undersøgelse, politiske dokumenter og visuelt materiale. Materialet kan bruges til at udvikle forslag, der både er antropologisk reflekterede og praktisk anvendelige i den videre proces.

NB – løsningen skal indeholde en beskrivelse af løsningen, som skal sendes til Lukas Peter Björn Wassberg efterfølgende.

